Luettelo digimoneista D–G
F > Floramon

Floramon on Rookie-tason kasvidigimon, joka muistuttaa kukkaa. Floramonilla on punaiset lehdet kaulan ympärillä, joista yksi toimii pääsuojuksena, violetit kukat käsinä ja lonkeromaiset vihreät jalat ja häntä. Floramonin hyökkäyksiä ovat Allergy Shower, Sweet Scent ja Poison Ivy. Digimon Adventuressa Floramon nähtiin yhdessä Deramonin kanssa Pinomonin apulaisina. Floramon ja Deramon huomasivat Takerun pakenevan Pinomonin talosta mutta eivät kertoneet siitä hänelle. Myöhemmin lapset hyökkäsivät heidän kimppuunsa, mutta he paljastivat heille etteivät ole Pinomonin puolella ja näyttivät lapsille tien Pinomonin taloon. Floramon ja Deramon myöhemmin ampuivat Pinomonia tykillä viivyttääkseen häntä mutta joutuivat pakenemaan tämän uhkailtua heitä. Heidän kohtalonsa jäi tuntemattomaksi metsän tuhouduttua. Sarjassa Digimon Zero Two lukuisia Floramoneja, jotka asuivat ShogunGekomonin hallitsemassa kylässä yhdessä Mushroomonien kanssa joutuivat digimonkeisarin pahan renkaan valtaan, mutta lapset vapauttivat heidät. Myöhemmin Iori vapautti vangittuja Floramoneja digimonkeisarin tukikohdasta. Toinen Floramon myöhemmin esiintyi ranskalaisen Valitun lapsen Catherine Deneuven digimonkumppanina. Jaksossa Floramon kehittyi Kiwimoniksi taistelussa Mamemoneja vastaan. Sama Floramon oli läsnä lopputaistelussa BelialVamdemonia vastaan. Digimon Tamersissa Floramon oli yksi IceDevimonin uhreista.
Digimon Frontierissa Floramoneja nähtiin Breezy Villagessa, KaratsukiNumemonin vuorella, Autumn Leaf Fairilla ja Ranamonin ihailijakerhon jäseninä. Digimon Data Squadissa Yushima ja Kamemon saapuivat Floramonien kylään paettuaan Merukimonin palatsista. Digimon Fusionissa Floramoneja nähtiin Sweet Zonen ja Honey Landin asukkaina. Digimon Adventure tri. -elokuvasarjan neljännessä elokuvassa Loss Floramon oli yksi niistä digimoneista, joka syntyi uudelleen digimaailman uudelleenkäynnistymisen seurauksena Himekawan tietokoneen mukaan. Elokuvassa Digimon Adventure: Last Evolution Kizuna Floramon nähtiin tuntemattoman Valitun lapsen digimonkumppanina. Myöhemmin Floramon kehittyi Vegiemoniksi ja taisteli yhdessä Leomonin ja Tyrannomonin kanssa kolmea Ultimate-tason Eosmonia vastaan.
Vuoden 2020 Digimon Adventure -sarjassa Floramoneja nähtiin asiakkaina Burgermonin ravintolassa. Floramonit olivat myöhemmin tavanneet muita Valittujen kanssa ystävystyneitä digimoneja, kuten Leomonin, Lopmonin ja ElDradimonin, samaan aikaan kun Valitut valmistautuivat Sinetöidyillä mailla kohtaamaan Millenniummonin. Myöhemmin Floramoneja nähtiin myös työläisinä Junkmonin työmaalla yhdessä Mushroomonien, Kamemonien ja Bacomonien kanssa. Yksi Floramon nähtiin myöhemmin niiden digimonien joukossa, joiden kodit Millenniummon oli tuhonnut, sekä yrittämässä auttaa ElDradimonia pääsemään takaisin omaan kotiinsa. Digimon Ghost Gamessä Floramon nähtiin cameo-roolissa sarjan avausjaksossa. Myöhemmin Floramon nähtiin Angoramonin ryhmän jäsenenä ihmisten maailmassa jakamassa tietoa muille digimoneille eri tapahtumista. Digimon Next -mangassa Floramon nähtiin yleisön joukossa yhdessä kouluttajansa kanssa Battle Stagella. Toinen Floramon nähtiin Sunflowmonin ryhmän jäsenenä aavikolla menneisyydessä. Kolmas Floramon nähtiin Light Cityn asukkaana.
Pelissä Digimon World Dawn and Dusk Floramon voi kehittyä Vegiemoniksi. Floramonin nimi tulee sanasta Flora, mikä tarkoittaa kukkaa.